Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: 9/1993. (XII. 30.) MüM—MKM együttes rendelet előírása
Paragraph Index: 365

9. sor: Tanulólétszám részletezése: a 9.1. ponttól a 9.6. pontig szereplő sorok adatai részletezve tartalmazzák a 8. sorban feltüntetett tanulólétszámot, illetve hallgatók létszámát. Egy adott tanuló, illetve hallgató csak egy sorban szerepelhet. A bevallás mellékletében feltüntetett létszámadatokat a szakképző iskolával, illetve főiskolával az adatlap 3. oldalán lévő létszámigaszoláson igazoltatni kell! Amennyiben több iskolával van gyakorlati képzésre irányuló együttműködési megállapodás, akkor az egyes iskolák létszámigazolását csatolni kell és 9. sorban csak az iskolánként összesített létszámot kell megadni. A nyári gyakorlaton részt vevő tanulók között csak azokat kell szerepeltetni, akiknek a szorgalmi idő alatt a gyakorlati képzése nem a beküldőnél történik.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes